Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 265/12/6603	Brezno, 4.7.2012
EEČ : 2-46-61-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od mesiaca máj 2011 do súčasnej doby si pravidelne neplnil vyživovaciu povinnosť určenú rozsudkom Okresného súdu v Brezne pod č. k. XXXXX zo dňa 08.03.2011, právoplatným dňa 14.04.2011, na základe ktorého bol zaviazaný prispievať na výživu svojej dcéry XXXXX, nar. XXXXX sumou vo výške 50 € mesačne vždy do 15-teho dňa v mesiaci vopred k rukám matky XXXXX, XXXXX XXXXX, čím za uvedené obdobie nezaplatil XXXXX sumu vo výške 430 €, ktorú jej však postupne uhradil poštovými poukážkami v dňoch 11.06.2012, ktorou zaplatill sumu vo výške 430 € a dňa 25.06.2012 jej vyplatil sumu vo výške 50 €, čím uhradil nezaplatené výživné do mesiaca jún 2012 vrátane, 
lebo zanikla trestnosť činu
Odôvodnenie:
Obvinený XXXXX sa v prípravnom konaní po zákonnom poučení ku skutku, ktorý sa mu kládol za vinu, priznal, pričom uviedol, že postupne uhradil dlh na výživnom v plnej výške. Výživné si riadne neplatil, pretože je nezamestnaný  a nedalo sa mu zohnať riadne zamestnanie. S dcérou sa stretáva a má o ňu záujem. 

V priebehu skráteného vyšetrovania bola k veci dňa 21.06.2012 vypočutá poškodená XXXXXk ktorá uviedla, že obvinený XXXXX si od 01.05.2011 neplnil pravidelne vyživovaciu povinnosť voči dcére XXXXX, v mesiacoch jún až august 2011 si svoju povinnosť splnil a za každý mesiac poslal 50 € a od mesiaca september 2011 do mesiaca marec 2012 vrátane neposlal nič, v mesiaci apríl 2012 poslal sumu vo výške 70 € a v mesiaci máj 2012 neposlal nič, až v mesiaci jún,  konkrétne dňa 11.06.2012 zaslal sumu vo výške 430 €, čím jej na výživnom dlhuje sumu vo výške 50 €. ÚPSVaR v Brezne nepožiadala o náhradné výživné, ktoré ani nepoberá. Dcéra nebezpečenstvom núdze netrpí, nakoľko je bez pracovného pomeru na materskej dovolenke, jej súčasný príjem je 210 €, býva v rodinnom dome spolu s dcérou, otcom a bratom. V prípade nevyplatenia výživného súhlasí, aby bol otec dcéry potrestaný. Jej bývalý druh v niektorých z mesiacov, ktoré uviedla, že nezaplatil výživné ju zobral na nákup avšak oba to nepovažovala za splnenie si vyživovacej povinnosti voči ich dcére ale jeho ochotu prispieť na jej výchovu aj navyše, ako mu to bolo určené.

Do vyšetrovacieho spisu boli zabezpečené doklady o tom, že si obv. XXXXX uhradil nezaplatené výživné v plnej výške. 

Ďalej boli do vyšetrovacieho spisu zabezpečené ďalšie listinné dôkazy, a to rozsudok Okresného súdu v Brezne sp. zn. XXXXX, ako aj ďalšie doklady z Úradu práce, sociálnych vecí a rodiny v Brezne, z ktorých vyplýva, že XXXXX v dobe od 01.01.21011 nepoberal dávku v hmotnej núdzi a správa zo sociálnej poisťovne o tom, že dávky v hmotnej núdzi ani nemocenské dávky nepoberá. 

Podľa § 86 písm. a/ Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Kupcová
prokurátorka